கேள்வி: சதி சுலோச்சனா (கன்னடத் திரைப்படம்) - கதை பற்றி நீங்கள் என்ன அறிந்துள்ளீர்கள்?
பதில்: சதி சுலோச்சனா திரைப்படமானது இராமாயணத்தில் வரும் சுலோச்சனா என்ற கதாபாத்திரத்தை அடிப்படையாகக் கொண்டது. அவர் இந்திரசித்து மனைவியும், இராவணன் மருமகளும் ஆவார். இராமர் இராவணன் இடையே நடக்கும் போரின் போக்கை சுலோச்சனாவின் பார்வையில் காட்ட இப்படம் முயற்சிக்கிறது. இராவணன் இராமனின் மனைவியான சீதையை தனது இலங்கை இராச்சியம் தூக்கிச் சென்று, இராமனைப் போருக்கு இழுக்கிறான். போரின் போது, இராமனின் தம்பி இலட்சுமணன், இந்திரஜித்தின் அம்பினால் மயக்கமடைகிறான். பின்னர் சஞ்சீவி என்ற மூலிகையால் உயிர்ப்பிக்கப்படுகிறான். புத்துயிர் பெற்ற இலட்சுமணன் இந்திரஜித்தை கொன்று சுலோச்சனாவை விதவையாக்குகிறான். இராமனால் இராவணனன் தோல்வியடைதலும், இந்திரஜித் கொல்லப்படுதலும் சுலோச்சனாவின் கண்களால் பார்க்கப்படுகிறது. கணவன் இறந்த வேதனையை தாங்க முடியாமல் சுலோச்சனா உடன்கட்டை ஏறல்.
கேள்வி: சதி சுலோச்சனா (கன்னடத் திரைப்படம்) - பின்னணி பற்றி நீங்கள் என்ன அறிந்துள்ளீர்கள்?
பதில்: படத்தின் தயாரிப்பாளர் பெங்களூர் சேர்ந்த மார்வாடிகள் தொழிலதிபர் (இராசத்தானின் ஜலோர் மாவட்டம் அஹோரை பூர்வீகமாகக் கொண்டவர்) ஷா சமன்லால் தூங்காஜி ஆவார்.. ''தி இந்து''. Chennai, India. 31 December 2004. Archived from [http://www.hindu.com/fr/2004/12/31/stories/2004123102420300.htm the original] on 4 January 2005. Retrieved 21 April 2007. அவர் 1932 இல் பெங்களூரில் சவுத் இந்தியா மூவிடோன் என்ற திரைப்படத் தயாரிப்பு நிறுவனத்தைத் தொடங்கினார். இராவணன், இராவணனின் மகன் இந்திரசித்து, இராவணனின் மனைவி மண்டோதரி, இந்திரஜித்தின் மனைவி சுலோச்சனா போன்ற இராமாயணம் கதாபாத்திரங்களை உள்ளடக்கிய ''சதி சுலோச்சனா'' என்ற தொன்மவியல் திரைப்படத்தை உருவாக்க அவர் முடிவு செய்தார். அதன்படி ஒய். வி. ராவ் படத்தின் இயக்குநராகவும், இலட்சுமணன் பாத்திரத்தில் நடிக்கவும் நியமித்தார். திரைக்கதை, உரையாடல், பாடல்களை எழுத பெல்லாவே நரஹரி சாஸ்திரியை ஈடுபடுத்தினார். முன்னதாக திரைப்படங்களில் அறிமுகமான நாகேந்திர ராவ், இராவணன் வேடத்தில் நடிக்கத் தேர்ந்தெடுக்கப்பட்டு, கூடுதலாக தயாரிப்பு நிர்வாகத்தில் பொறுப்பு வழங்கப்பட்டது. எம். வி. சுப்பையா நாயுடு இந்திரசித்து வேடத்திலும், லட்சுமி பாய், திரிபூராம்பா ஆகியோர் முறையே மண்டோதரி மற்றும் சுலோச்சனா ஆகிய வேடங்களில் நடிக்கத் தேர்ந்தெடுக்கப்பட்டனர்.